cyanic-selkie/wikianc huggingface dataset:
หูชั้นใน
กระดูกและเนื้อเยื่อ
กระดูกห้องหูชั้นใน (bony labyrinth, osseous labyrinth) เป็นเครือข่ายช่องกระดูกที่มีกำแพงบุด้วยเยื่อหุ้มกระดูก (periosteum) เนื้อเยื่อห้องหูชั้นใน (membranous labyrinth) จะอยู่ในกระดูกห้องหูชั้นใน โดยมีน้ำ perilymph อยู่ในระหว่าง ๆ องค์ประกอบ 3 อย่างในกระดูกห้องหูชั้นในก็คือช่องหู (vestibule of the ear), หลอดกึ่งวงกลม (semicircular canals), และคอเคลีย
ระบบการทรงตัวกับคอเคลีย
ในหูชั้นกลาง พลังงานเสียงจะแปลเป็นแรงสั่นกลโดยกระดูกหู (ossicles) 3 ท่อน โดยคลื่นเสียงจากหูชั้นนอกจะขยับแก้วหู (tympanic membrane) แล้วเขย่ากระดูกค้อน ที่เป็นกระดูกท่อนแรกของหูชั้นกลาง กระดูกค้อนก็จะเชื่อมกับกระดูกทั่ง ซึ่งเชื่อมกับกระดูกโกลน ส่วนที่เป็น "ที่เหยียบ" คือฐานของกระดูกโกลน จะเชื่อมปิดช่องรูปไข่ (oval window) ซึ่งเป็นจุดเริ่มต้นของหูชั้นใน (และคอเคลีย) เมื่อกระดูกโกลนดันเข้าที่ช่องรูปไข่ ก็จะทำให้น้ำ perilymph ในกระดูกชั้นในเคลื่อน ดังนั้น หูชั้นกลางจึงทำงานเป็นตัวแปลพลังงานคลื่นเสียงให้เป็นแรงกลที่วิ่งผ่านน้ำ perilymph ของหูชั้นใน ช่องรูปไข่มีพื้นที่เพียง 1/18 ของแก้วหู และดังนั้น จึงได้แรงดันที่สูงกว่าที่แก้วหู คอเคลียจะส่งสัญญาณกลนี้ต่อไปเป็นคลื่นในน้ำและในเยื่อ แล้วแปลเป็นกระแสประสาทซึ่งก็จะส่งต่อไปยังสมอง
ส่วนระบบการทรงตัว (vestibular system) เป็นเขตในหูชั้นในที่หลอดกึ่งวงกลม (semicircular canal) รวมตัวกันใกล้ ๆ กับคอเคลีย และทำงานร่วมกับระบบการเห็นเพื่อรักษาสายตาไว้ที่วัตถุที่เห็นเมื่อศีรษะขยับ แต่ว่า ตัวรับความรู้สึก (receptor) ที่ข้อและกล้ามเนื้อก็สำคัญในการทรงตัวด้วยเหมือนกัน คือ สมองจะรับ แปลความ และประมวลข้อมูลจากระบบต่าง ๆ เหล่านี้เพื่อสร้างความรู้สึกทางการทรงตัว และระบบการทรงตัวในหูชั้นในก็เป็นตัวให้ความรู้สึกเกี่ยวกับการทรงตัวและการเคลื่อนไหวระบบหนึ่ง โดยใช้ระบบน้ำและเซลล์ตรวจจับ (คือเซลล์ขน) เช่นเดียวกันกับคอเคลีย แล้วส่งข้อมูลไปยังสมองเกี่ยวกับความสูง การหมุน และการเคลื่อนไปตรง ๆ ของศีรษะ การเคลื่อนไหวที่เซลล์ขนตรวจจับได้จะอาศัยโครงสร้างของอวัยวะ เช่น ท่อที่โค้งของหลอดกึ่งวงกลม หรือผลึกแคลเซียมคาร์บอเนต (หรือ otolith) ของ saccule และ utricle
พัฒนาการ
หูชั้นในของมนุษย์พัฒนาขึ้นในช่วงสัปดาห์ที่ 5 ในครรภ์จาก otic placode ซึ่งก็คือ เอ็กโทเดิร์มที่หนาขึ้นกลายเป็นเซลล์ประสาทสองขั้วของคอเคลีย (ที่เรียกว่า Scarpa's ganglion) และของ vestibular ganglions เมื่อเส้นประสาทขยายไปทาง embryonic mesoderm มันก็จะกลายเป็น auditory vesicle หรือ otocyst และ auditory vesicle ก็จะกลายเป็นส่วน utricle และ saccule ที่เป็นส่วนของเยื่อห้องหูชั้นใน (membranous labyrinth) ซึ่งจะมีเซลล์ขนและ otolith ของ macula of utricle และ macula of saccule ตามลำดับ ซึ่งจะตอบสนองต่อความเร่งเส้นตรงและความโน้มถ่วง ส่วน utricle ของ auditory vesicle จะตอบสนองต่อความเร่งเชิงมุมด้วย และพัฒนาเป็น endolymphatic sac และ Endolymphatic duct ที่เชื่อม saccule และ utricle ด้วย
ในพัฒนาการสัปดาห์ที่ 5 auditory vesicle จะเกิดท่อคอเคลีย (cochlear duct) ซึ่งประกอบด้วยอวัยวะของคอร์ติและน้ำ endolymph ในเนื้อเยื่อห้องหูชั้นใน เยื่อ Reissner's membrane จะกั้นท่อคอเคลียจากช่อง scala vestibuli ที่เต็มไปด้วยน้ำ perilymph และเยื่อกั้นหูชั้นใน (basilar membrane) ก็จะกั้นท่อคอเคลียจากช่อง scala tympani ซึ่งเป็นอีกช่องหนึ่งในห้องหูชั้นใน ส่วนผนังด้านข้างของท่อคอเคลียเกิดจาก spiral ligament และ stria vascularis ซึ่งจะเป็นตัวผลิตน้ำ endolymph ด้วย เซลล์ขนจะพัฒนามาจากสันด้านข้างและตรงกลาง (lateral and medial ridge) ของท่อคอเคลีย ซึ่งเมื่อรวมกับเยื่อคลุม (tectorial membrane) ก็จะเป็นอวัยวะของคอร์ติ
วิทยาเนื้อเยื่อ
Rosenthal's canal หรือ spiral canal of the cochlea เป็นส่วนของกระดูกห้องหูชั้นในที่ยาวประมาณ 33-34 มม. และหมุน 2¾ รอบศูนย์กลางทีเรียกว่า modiolus และมีเซลล์ที่ทำหน้าที่โดยเฉพาะ ๆ หลายอย่าง รวมทั้งเซลล์ขน, pillar cell, Boettcher's cell, Claudius' cell และ Deiters' cell (หรือ phalangeal cell) เซลล์ขนเป็นเซลล์รับเสียงหลักดังนั้นบางครั้งจึงเรียกว่า auditory sensory cell, acoustic hair cell, auditory cell, หรือ cells of Corti ด้วย
ส่วน Boettcher cell จะพบในอวัยวะของคอร์ติแต่จะมีอยู่ในคอเคลียในส่วนต้น ๆ เท่านั้น โดยจะอยู่ที่เยื่อฐานใต้ Claudius' cell และจัดเป็นแถว ๆ ที่มีจำนวนแถวต่าง ๆ กันในสปีชีส์ต่าง ๆ และเซลล์จะเกี่ยวประสานกันโดยยื่น microvilli เข้าไปในระหว่าง ๆ เซลล์ เป็นเซลล์ค้ำจุนเซลล์ขนที่รับเสียงในอวัยวะของคอร์ติ และมีชื่อตามนักพยาธิวิทยาชาวเยอรมัน Arthur Böttcher (พ.ศ. 2374-2432)
ส่วน Claudius cell อยู่ในอวัยวะของคอร์ติเหนือแถวของ Boettcher's cell ทำหน้าที่สนับสนุนเซลล์ขนรับเสียงเหมือนกับ Boettcher's cell โดยมีช่องน้ำ aquaporin หลายแบบซึ่งดูเหมือนจะช่วยขนส่งไอออน และมีบทบาทในการผนึกปิดช่องที่เต็มไปด้วย endolymph เซลล์มีชื่อตามนักกายวิภาคชาวเยอรมัน Friedrich Matthias Claudius (พ.ศ. 2365-2412)
Deiters cell หรือ phalangeal cell เป็นเซลล์ neuroglia ที่พบอยู่ในอวัยวะของคอร์ติและจัดเป็นแถวด้านใน (inner) หนึ่งแถว และแถวด้านนอกอีก 3 แถว เป็นเซลล์สนับสนุนเซลล์ขนภายในคอเคลีย โดยมีชื่อตามนักกายวิภาคชาวเยอรมัน Otto Deiters (พ.ศ. 2377-2406) ผู้พรรณนาถึงมันเป็นครั้งแรก
ส่วนอื่น ๆ รวมทั้ง
สรีรวิทยา
นิวรอนในหูจะตอบสนองต่อเสียงง่าย ๆ โดยสมองมีหน้าที่ประมวลเสียงที่ซับซ้อนยิ่ง ๆ ขึ้นไป ผู้ใหญ่โดยเฉลี่ยสามารถได้ยินเสียงที่ความถี่ระหว่าง 20-20,000 เฮิรตซ์ แต่จะได้ยินเสียงสูงน้อยลงเมื่ออายุมากขึ้น
นักชีวฟิสิกส์ Georg von Békésy (พ.ศ. 2442-2515) ใช้กล้องจุลทรรศน์ตรวจดูเยื่อฐาน (basilar membrane) จากหูชั้นในของศพ แล้วพบว่า การเคลื่อนไหวของเยื่อเป็นเหมือนกับคลื่นที่กำลังวิ่งไป โดยรูปคลื่นโดยเฉพาะจะต่าง ๆ กันขึ้นอยู่กับความถี่เสียง คือเสียงสูงเสียงต่ำ ที่ความถี่ต่ำ ปลายสุด (คือส่วนยอดสุด) ของเยื่อจะไหวมากที่สุด ในขณะที่ความถี่สูง ฐาน (คือส่วนต้น) ของเยื่อจะไหวมากที่สุด
ความสำคัญทางคลินิก
การรบกวนหรือการติดเชื้อของช่องหูสามารถทำให้เกิดอาการที่เรียกว่า ห้องหูชั้นในอักเสบ (labyrinthitis) ซึ่งมีอาการรวมทั้งคลื่นไส้ชั่วคราว งุนงงสับสน อาการหมุน และเวียนศีรษะ และอาจเกิดจากการติดเชื้อไวรัส การติดเชื้อโรค หรือมีอะไรอุดหู
ส่วนโรคอีกอย่างรู้จักว่าเป็น autoimmune inner ear disease (ภูมิต้านตนเองในหูชั้นใน) ซึ่งไม่ทราบสาเหตุ ลุกลามอย่างรวดเร็ว เป็นการสูญเสียการได้ยินทางอวัยวะรับเสียงหรือประสาท (sensorineural) ทั้งสองข้าง เป็นโรคที่มีน้อย แต่ในขณะเดียวกัน การไม่สามารถวินิจฉัยได้แน่นอนทำให้ไม่สามารถระบุความชุกได้
กายวิภาคเปรียบเทียบ
สัตว์ปีกมีระบบการได้ยินคล้ายกับของสัตว์เลี้ยงลูกด้วยนม รวมทั้งตัวคอเคลีย ส่วนสัตว์เลื้อยคลาน สัตว์สะเทินน้ำสะเทินบก และปลา ไม่มีคอเคลียแต่ได้ยินด้วยอวัยวะรับเสียงหรืออวัยวะการทรงตัวที่มีความซับซ้อนน้อยกว่า ซึ่งโดยทั่วไปจะตรวจจับความถี่เสียงได้ต่ำกว่าคอเคลีย
ระบบคอเคลีย
ในสัตว์เลื้อยคลาน กระดูกโกลนในหูชั้นกลางเท่านั้น จะเป็นตัวส่งเสียงไปยังหูชั้นใน (เพราะไม่มีกระดูกค้อนและกระดูกทั่งเป็นส่วนของหู) โดยกระดูกจะอยู่ติดกับช่องรูปไข่ (oval window) ซึ่งเป็นช่องที่ปิดด้วยเยื่อ และอยู่ที่ผิวของโพรงหูชั้นใน จากส่วนนี้ คลื่นเสียงจะวิ่งผ่านท่อ perilymphatic duct ไปยังช่องที่สองคือ ช่องรูปกลม (round window) ซึ่งเป็นการสร้างดุลแรงดันเสียง เพราะทำให้น้ำที่บีบอัดไม่ได้ไหวไปได้อย่างอิสระ มีช่องตันที่วิ่งขนานไปกับ perilymphatic duct ที่เรียกว่า lagena ซึ่งเต็มไปด้วยน้ำ endolymph โดยมีเยื่อฐาน (basilar membrane) คั่นแยกมันจาก perilymphatic duct และมีเซลล์ขนรับเสียงที่แปลแรงสั่นในน้ำไปเป็นสัญญาณประสาท และช่องตันจะยึดอยู่อยู่กับ saccule ที่ข้างหนึ่ง
ในสัตว์เลี้ยงลูกด้วยนมนอกเหนือจากโมโนทรีม คอเคลียยิ่งยาวออกไปอีก โดยขดเป็นรูปก้นหอยเพื่อประหยัดที่ แล้วกลายเป็นอวัยวะที่ซับซ้อนยิ่งกว่าที่พบในสัตว์มีถุงน้ำคร่ำอื่น ๆ
แม้ว่าปลาหลายอย่างจะสามารถได้ยินเสียงได้ แต่ช่อง lagena ก็เป็นเพียงถุงเล็ก ๆ ที่เป็นสาขาของ saccule และไม่ปรากฏว่ามีหน้าที่ได้ยินเสียง โดยเซลล์ขนกลุ่มต่าง ๆ ภายในหูชั้นในอาจจะมีหน้าที่นี้ ยกตัวอย่างเช่น ปลากระดูกแข็ง (Osteichthyes) จะมีกลุ่มเซลล์ที่เรียกว่า macula neglecta ใน utricle ที่อาจมีหน้าที่นี้ แม้ว่าปลาจะไม่มีหูชั้นนอกหรือหูชั้นกลาง แต่เสียงก็ยังอาจส่งไปยังหูชั้นในผ่านกะโหลกศีรษะ หรือผ่านกระเพาะลม ซึ่งมักอยู่ใกล้ ๆ กัน
ระบบทรงตัว
โดยเทียบกับระบบคอเคลีย ระบบทรงตัว (vestibular system) ต่างกันไม่มากในสัตว์มีกระดูกขากรรไกร (gnathostome) ทั้งหมด ส่วนหลัก ๆ ของระบบมีสองห้อง คือ saccule และ utricle โดยแต่ละห้องมีเซลล์ขนรับความรู้สึก 1-2 กลุ่ม สัตว์มีกระดูกขากรรไกรทั้งหมดยังมีหลอดกึ่งวงกลม (semicircular canal) 3 หลอดที่เกิดต่อจาก utricle โดยแต่ละหลอดจะมี osseous ampullae ที่มีเซลล์รับความรู้สึกที่ส่วนสุดด้านหนึ่ง มีท่อ endolymphatic duct ที่วิ่งไปจาก saccule ขึ้นไปทางศีรษะ โดยสุดใกล้ ๆ กับสมอง ในปลากระดูกอ่อน ท่อนี้จะวิ่งไปเปิดออกที่เหนือหัว และในปลาของ infraclass "teleost" นี่จะเป็นเพียงท่อตัน ในสปีชีส์อื่น ๆ ทั้งหมด ท่อไปยุติที่ถุง endolymphatic sac ซึ่งในสัตว์เลื้อยคลาน ปลา และสัตว์สะเทินน้ำสะเทินบก อาจจะเป็นถุงที่ใหญ่ ในสัตว์สะเทินน้ำสะเทินบก ถุงหลายถุงที่อยู่ด้านใดด้านหนึ่งอาจจะเชื่อมกันกลายเป็นถุงใหญ่ ซึ่งบ่อยครั้งวิ่งไปตามร่าง ขนานกับช่องบรรจุไขสันหลัง (spinal canal)
ปลาแลมป์เพรย์ทะเลและแฮคฟิช จะมีระบบที่ง่าย ๆ กว่า หูชั้นในของสปีชีส์เหล่านี้มีช่อง ๆ เดียวที่เรียกว่า vestibular chamber แม้ว่าในปลาแลมป์เพรย์ นี่จะเป็นโครงสร้างเป็นถุงต่อกันเป็นจำนวนหนึ่งที่บุด้วย cilia ส่วนปลาแลมป์เพรย์ จะมีหลอดกึ่งวงกลมเพียงแค่ 2 หลอด โดยหลอดแนวนอน (horizontal) จะไม่มี ในขณะที่แฮคฟิชจะมีหลอดแนวตั้ง (vertical) เพียงหลอดเดียว
ความสมดุล
หน้าที่หลักอย่างหนึ่งของหูชั้นในก็คือการทรงตัว ความสมดุล และการกำหนดทิศทางในปริภูมิ 3 มิติ โดยสามารตรวจจับความสมดุลทั้งแบบสถิตและแบบพลวัต
หลอดกึ่งวงกลม 3 หลอดและห้องอีกสองห้อง ซึ่งมี saccule และ utricle ทำให้สัตว์สามารถตรวจจับความเบี่ยงเบนความสมดุลของร่างกายได้ โดยมี macula sacculi เป็นตัวตรวจจับความเร่งแนวตั้ง และ macula utriculi ความเร่งแนวนอน ซึ่งเป็นโครงสร้างระดับจุลทรรศน์ที่มีขนทั้งแบบ stereocilia และ kinocilium (อันหนึ่งต่อเซลล์) อันอยู่ภายในเยื่อ otolithic ที่คล้ายวุ้น และเยื่อจะมีผงแคลเซียมคาร์บอเนตที่เรียกว่า otolith เพื่อให้น้ำหนัก การขยับ stereocilia และ kinocilium จะทำให้เซลล์ขนของ saccula และ utricle ตรวจจับการเคลื่อนไหวของสัตว์ได้ ส่วนหลอดกึ่งวงกลมทำให้สามารถตรวจจับการเคลื่อนไหวแบบหมุนได้
พลูโต
พลูโต อาจหมายถึง
ฟุตบอลทีมชาติกรีซ
ฟุตบอลทีมชาติกรีซ (Εθνική Ελλάδας, Ethniki Elladas) เป็นทีมฟุตบอลตัวแทนของประเทศกรีซ มีผลงานที่ดีที่สุดคือ ชนะเลิศฟุตบอลชิงแชมป์แห่งชาติยุโรป 2004 โดยในนัดชิงชนะเลิศ พวกเขาสามารถเอาชนะเจ้าภาพอย่างโปรตุเกสไปได้ แม้ว่าก่อนเริ่มรายการแข่งขัน กรีซจะถูกมองว่าเป็นทีมที่จะตกรอบแรกก็ตาม ผู้จัดการทีมชาติในรายการแข่งขันครั้งนั้นคือคือ ออตโต เรย์ฮาเกล ซึ่งเป็นชาวเยอรมัน
ผู้เล่นชุดปัจจุบัน
''ข้อมูล ณ วันที่ 7 มิถุนายน ค.ศ. 2016''
ชัยวัฒน์ นาคเอี่ยม
ร้อยโทชัยวัฒน์ นาคเอี่ยม (Chaiwat Nak-iem) เกิดเมื่อวันที่ 18 กรกฎาคม พ.ศ. 2521  เป็นอดีตนักฟุตบอลชาวไทย ในตำแหน่ง กองหลัง เคยเป็นกัปตันทีมของ สโมสรฟุตบอลอาร์มี่ ยูไนเต็ด โดยเล่นให้กับสโมสรดังกล่าวเป็นระยะเวลาทั้งสิ้น 19 ปี ปัจจุบันเป็นหัวหน้าผู้ฝึกสอนของ ทหารบก เอฟซี ใน ไทยลีก 3
ดีทรอยต์
ดีทรอยต์ (Detroit /dɪˈtrɔɪt/ หรือ /ˈdiːtrɔɪt/; ฝรั่งเศส: Détroit, lit.  'ช่องแคบ') เป็นเมืองที่ใหญ่ที่สุดในรัฐมิชิแกน ประเทศสหรัฐอเมริกา เป็นเมืองท่าชั้นนำบริเวณแม่น้ำดีทรอยต์ ในภูมิภาคตะวันออกกลางของประเทศ และเป็นเมืองขนาดใหญ่เมืองเดียวของอเมริกา ที่อยู่ทิศเหนือกว่าเมืองแคนาดา คือเมืองวินด์เซอร์ (รัฐออนแทริโอ) ดีทรอยต์ก่อตั้งในปี พ.ศ. 2244 โดยชาวฝรั่งเศสนามว่า อองตวน เดอ ลา มอทธ์ คาดิลแลค
ดีทรอยต์รู้จักกันดีในการเป็นเมืองแห่งอุตสาหกรรมยานยนต์ เป็นสัญลักษณ์แห่งอุตสาหกรรมยานยนตร์ของสหรัฐอเมริกา จนมีชื่อเล่นว่า เมืองแห่งยานยนต์ (The Motor City)
เมืองพี่น้อง
ดีทรอยต์มีเมืองพี่น้องทั้งสิ้น 7 เมือง ได้แก่
เศกพล อุ่นสำราญ
เศกพล อุ่นสำราญ หรือที่รู้จักทั่วไปในชื่อ โก้ มิสเตอร์ แซกแมน (KOH Mr.Saxman) เป็นนักประพันธ์เพลง และเป็นนักดนตรีแซกโซโฟน ที่มีชื่อเสียงคนหนึ่งในประเทศไทย
ประวัติ
โก้เกิดเมื่อวันที่ 13 กันยายน พ.ศ. 2516 จบการศึกษาด้านดนตรีจากคณะครุศาสตร์ จุฬาลงกรณ์มหาวิทยาลัย ปี พ.ศ. 2537 ทั้งที่ก่อนหน้านั้น เขาเรียนด้านบัญชีที่พาณิชย์การพระนคร และมัธยมศึกษาตอนต้นที่โรงเรียนสวนกุหลาบวิทยาลัยนนทบุรี โดยการชักนำและให้โอกาสของ กวินท์วุฒิ กลั่นไพฑูรย์ ให้มาเป็น นักดนตรีอาชีพ ด้วยความที่เห็นว่า โก้จะสามารถทำงานด้านดนตรีได้ดี
เขาจึงเริ่มเป็นนักดนตรีอาชีพตั้งแต่อายุ 15 ปี โดยเล่นแซกโซโฟน ตามโรงแรม, ร้านอาหาร สถานบันเทิงหลายแห่ง ในที่สุดเขาและเพื่อน ๆ จึงตั้งวงดนตรีชื่อว่า Boy Thai และมีอัลบั้มแรกกับวงนี้ โดยการสนับสนุนของ อัมพร จักกะพาก โดยผสมดนตรีแจ๊สและดนตรีไทย เข้าด้วยกันสร้างความแปลกใหม่ให้กับวงการดนตรีไทยในยุค 90'
โก้ได้รับเลือกให้เล่นแซ็กโซโฟนกับวงดนตรีชั้นนำหลายวง เช่น The Jazz Infinity, T-Bone ก่อนจะสร้างวงดนตรีของตัวเอง และมีอัลบั้มเดี่ยวที่ชื่อว่า Mr.Saxman ในที่สุด
ผลงาน
ประวัติการสร้างสรรค์ผลงาน
ผลงานในรูปแบบของ Solo Album (อัลบั้มเดี่ยว)
และอีก 2 Album ที่กำลังจะเผยแพร่ ในปี 2563 คือ Album Bangkok Stars ที่ Produced โดย Michael Zager (Producer ผู้มีผลงานระดับโลก) และ Album Timeless II Produced โดย John Di Martino (Producer ระดับ TOP ของวงการ Jazz โลก)
นอกจากการออกผลงานเดี่ยว (Solo Album) แล้ว ในส่วนของดนตรีวัฒนธรรม โก้ มิสเตอร์แซ็คแมน ได้ร่วมก่อตั้ง วงดนตรีไทยร่วมสมัย 2 วง ออกเล่น Concert เผยแพร่วัฒนธรรมและประชาสัมพันธ์เมืองไทยในหลาย ๆ ประเทศ ทั่วโลก
KOH Mr.Saxman ยังถูกเลือกให้เข้าร่วม Project กับนักดนตรีและศิลปินสำคัญ ๆ ของโลกมากมาย อาทิ ร่วมเป็นสมาชิกวง Jazz unit Asia (วง Jazz ที่รวมนักดนตรีชั้นนำของเอเชียไว้ด้วยกัน สนับสนุนโดย รัฐบาลญี่ปุ่นออกเดินทางทัวร์ Concert ทั่วโลก ปี 2551-2555 ออกผลงาน album ที่ประเทศญี่ปุ่น 2 ชุด คือ Album “unit Asia LIVE” และ Album “Smile for you”
วินโดวส์ดีเฟนเดอร์
การป้องกันแบบเรียลไทม์
บนการตั้งค่าของ Windows Defender นั้น ผู้ใช้สามารถเปิดหรือปิดการทำงานได้ที่ การตั้งค่า ในกรณีที่เจอไวรัส หรือสปายแวร์ จะมีการแจ้งเตือน ดังรูป
เศกพล อุ่นสำราญ
ผลงาน
KOH Mr.Saxman ออกเล่น concert ในหลาย ๆ ประเทศทั่วโลก อาทิ อเมริกา, แคนาดา, เบลเยี่ยม ฝรั่งเศส,               สวิตเซอร์แลนด์, เยอรมนี, สโลวัก, โปแลนด์, เชค รีพลับบลิค, อิสราเอล, อียิปต์, กลุ่มประเทศ UAE (ดูไบ,          อาบูดาบี), แอฟริกาใต้, อินเดีย, ตุรกี, จีน, ไต้หวัน, สิงคโปร์, มาเลเซีย, อินโดนีเซีย ฟิลิปปินส์, เวียตนาม, เมียนมา และทั่วประเทศญี่ปุ่น โดยนำเอาเอกลักษณ์ สำเนียงแซ็คโซโฟนแบบ Thai - Inter การใช้ทักษะ ดนตรีลูกผสมแบบกึ่งไทยกึ่งตะวันตก (Jazz & World Music) ซึ่งเป็นสำเนียงเสียงแซ็คโซโฟนที่บ่งบอกถึงความเป็นนักแซ็คฯ               จากเมืองไทย อีกผลงานที่สร้างความภาคภูมิใจให้โก้ มิสเตอร์แซ็คแมน คือการได้รับโอกาสให้แต่งเพลง “จำขึ้นใจ” ร่วมกับสุรักษ์ สุขเสวี ให้กับ ข้าราชการพลเรือน (ก.พ.) ใช้เป็นเพลงประจำ ก.พ. มานานกว่า 12 ปี และในระดับ International โก้ ได้บันทึกเสียงในฐานะ Featured Artist ให้กับ Jonathan Fritzen นัก Piano Jazz จากสวีเดน           ใน Album Daimond และส่งให้ Album ชุดนี้ ขึ้นชาร์ตอันดับ 1 Billboard ของอเมริกาในปี 2553
KOH Mr.Saxman เป็นคนไทยคนแรกที่ได้เล่น Concert ที่ Jazz at Lincoln Center (NY, USA) ต่อหน้าคณะทูตานุทูตจากนานาประเทศและเลขาธิการสหประชาติ (U.N.) ท่านบัน คี มูน (ในปี 2558)
วินโดวส์ดีเฟนเดอร์
การสแกนแบบออฟไลน์
ตั้งแต่ วินโดวส์ 10 รุ่น Anniversary Update นั้น จะมีการเพิ่มการสแกนแบบออฟไลน์ด้วย ทำให้การสแกนนั้น ดียิ่งขึ้น
เศกพล อุ่นสำราญ
ผลงาน
KOH Mr.Saxman ได้รับเชิญให้ร่วมแสดงในเทศกาล Jazz ระดับโลก อาทิ Copenhagen Jazz Festival (Denmark), Amersfoort Jazz Festival (Netherlands) ร่วมกับนักดนตรีระดับโลกมากมาย และโก้ เป็นคนไทยคนแรกที่ได้รับเชิญให้เล่นที่ Birdland, Jazz Club ที่เป็นตำนาน Jazz Club ของโลกที่เมืองนิวยอร์ก อเมริกา
อีกหน้าที่นึงของ Koh Mr.Saxman
คือการรับหน้าที่เป็น Festival Director และ Music Director ให้กับเทศกาลดนตรีสำคัญ ๆ ของเมืองไทย อาทิ
ผลงานการสอนดนตรี ในฐานะอาจารย์พิเศษของนายเศกพล อุ่นสำราญ อาทิ คณะมนุษยศาสตร์ ม.เกษตรศาสตร์, วิทยาลัยดุริยางคศิลป์ ม.มหิดล, วิทยาลัยดนตรี ม.รังสิต, และการออกเดินทาง Workshop & Masterclass สอนดนตรี Jazz และการเล่นแซ็คโซโฟนในหลาย ๆ โรงเรียน มหาวิทยาลัยและวิทยาลัยต่าง ๆ (โดยเน้นไปที่ต่างจังหวัด) ทั่วประเทศไทย และหลายประเทศในโลก
ซัมกุก ยูซา
ซัมกุก ยูซา หรือความทรงจำของ สามราชอาณาจักร คือชุดของตำนาน นิทานพื้นบ้าน และเรื่องราวทางประวัติศาสตร์ที่เกี่ยวข้องกับสามราชอาณาจักรของเกาหลี (โคกูรยอ แพ็กเจ และ ชิลลา) ตลอดจนช่วงเวลาและรัฐอื่นๆ ก่อน ระหว่าง และหลังยุคสามราชอาณาจักรเกาหลี ซัมกุก ยูซา เป็นหนังสือประวัติศาสตร์ที่เขียนโดย อิล ย็อน ซึ่งเป็นพระภิกษุในปลาย ราชวงศ์โครยอ เป็นบันทึกที่เก่าแก่ที่สุดที่ยังหลงเหลืออยู่ที่บันทึกถึงการก่อตั้ง โกโชซ็อน ซึ่งเป็นอาณาจักรแห่งแรกของเกาหลี ซัมกุก ยูซา เป็นสมบัติของชาติหมายเลข 306
ตำบลเกลเบเรนจี
เกลเบเรนจี เป็นตำบลในอำเภอแฆฟร์ เทศมณฑลแจฮ์โรม จังหวัดฟอร์ส ประเทศอิหร่าน แบ่งออกเป็น 14 หมู่บ้าน จากสำมะโน พ.ศ. 2549 ตำบลนี้มีประชากร 7,281 คนใน 1,764 ครัวเรือน
โซอิจิโร โฮชิ
เขามักจะได้พากย์อนิเมะที่เป็นผลงานการกำกับของโกโร ทานิงูจิ อยู่บ่อย ๆ เช่น มุเก็น โนะ รีไวอัส, สไครด์, แพลเน็ตทิส และ กัน x ซอร์ด
ประวัติ
โซอิจิโร โฮชิ เกิดเมื่อวันที่ 30 พฤษภาคม พ.ศ. 2519 จังหวัดฟูกูชิมะ ประเทศญี่ปุ่น
หลี่ เจียซิน
หลี่ เจียซิน (ภาษาจีน : 李嘉欣 ภาษาอังกฤษ : Michele Monique Reis) เกิดวันที่ 20 มิถุนายน ค.ศ. 1970 เป็นนักแสดง, นางแบบ ชาวฮ่องกงที่มีชื่อเสียงโด่งดังมากคนหนึ่งในยุค 90s เป็นผู้ชนะเลิศรางวัล มิสไชนีส อินเตอร์เนชั่นแนลในปี 1988 เธอเป็นลูกครึ่ง เซี่ยงไฮ้-โปรตุเกส
หลี่ เจียซิน หรือ Michele Monique Reis เธอเริ่มมีชื่อเสียงจากการแสดงภาพยนตร์ในปี 1990 จากการรับบทสมทบในภาพยนตร์เรื่อง โปเยโปโลเย เย้ยฟ้าแล้วก็ท้า ภาค 2 (A Chinese Ghost Story 2 ,1990) และก้าวขึ้นเป็นนางเอกภาพยนตร์คู่กับหลิว เต๋อหัว ในปีเดียวกัน ในภาพยนตร์เรื่อง เจาะเหลี่ยมกระโหลก ภาค 2 (Casino Raider-the Sequle :No Risk, No Gain ,1990)
จากนั้นหันมาแสดงละครซีรีส์ให้กับค่ายสถานีโทรทัศน์ทีวีบี(TVB) สลับกับแสดงภาพยนตร์ เธอรับแสดงทั้งบทนางเอกและบทสมทบ มีผลงานภาพยนตร์โดดเด่นหลายเรื่อง อย่างเช่น ผลงานแสดงหนังกำลังภายในระดับตำนานเรื่อง เดชคัมภีร์เทวดา ภาค 2 (Swordsman 2 ,1991) รับบทศิษย์น้อง เหล่ง ฮู้ชง, อุ้ยเสี่ยวป้อ จอมยุทธเย้ยยุทธจักร ภาค 2 (Royal Tramp 2 ,1992) รับบท อาเคอ แสดงคู่กับโจว ซิงฉือ , หนังแอ็คชั่นแฟนตาซีมนุษย์ต่างดาว เมืองหน้าขนใครจะทำให้มันเกลี้ยง (The Wicked City ,1992) แสดงคู่กับหลี่หมิง ผลงานสร้างและกำกับโดยฉีเคอะ , บ้าทะลุหลังคาโลก (A Kid from Tibet ,1992) ผลงานสร้าง-กำกับและแสดงนำโดยหยวนเปียว , เรียกเทวดามาก็ล้มข้าไม่ได้ (Casino Tycoon 2 ,1992) แสดงคู่กับหลิว เต๋อหัว , ฟง ไสหยก สู้บนหัวคน (Fong Sai-Yuk 1 ,1993) - ปึง ซีเง็ก ปิดตาสู้ (Fong Sai-Yuk 2 ,1993) แสดงคู่กับหลี่ เหลียนเจี๋ย เป็นต้น
ด้านชีวิตส่วนตัว เธอแต่งงานกับมหาเศรษฐีชาวฮ่องกง "จูเลี่ยน ฮุย" (Julian Hui) ในปี 2008 (พ.ศ. 2551) ได้ให้กำเนิดลูกชายคนแรกในวัย 40 ปี เมื่อปี 2011 (พ.ศ. 2554) ตั้งชื่อให้ลูกชายว่า เจย์เดน แม็กซ์ ฮุย (Jayden Max)
ระบบตอนสมบูรณ์
ระบบตอนสมบูรณ์ (absolute-block signalling) หมายถึง ระบบอาณัติสัญญาณรถไฟซึ่งอนุญาตให้ขบวนรถเพียงหนึ่งขบวนเข้าสู่ตอนระหว่างสถานีทางสะดวกสองแห่ง ในที่นี้คือ สถานีต้นตอน และสถานีปลายตอน เมื่อขบวนรถจะออกจากสถานีต้นตอน จะต้องได้รับตราทางสะดวก ซึ่งอาจเป็นตั๋ว ลูกตรา แผ่นตรา หรือสัญญาณออกแสดงท่าอนุญาตก็ได้ แล้วจึงทำขบวนออกไป ระหว่างนี้ สถานีต้นตอนจะไม่สามารถอนุญาตให้ขบวนรถที่ตามมาผ่านเข้าไปได้จนกว่าจะได้รับแจ้งจากสถานีปลายตอนว่า ขบวนรถถึงแล้ว และสถานีปลายตอนจะไม่สามารถอนุญาตให้ขบวนรถสวนทาง (กรณีทางเดี่ยวหรือทางคู่ด้านหนึ่งปิดซ่อม) ผ่านออกมาได้ หากขบวนรถสวนทางไม่ได้รับตราทางสะดวกและฝ่าออกไปชนขบวนรถที่ได้ตราทางสะดวกถูกต้อง ถือว่าขบวนรถที่ไม่มีตรานั้นลักหลีก
ก่อนหน้าที่จะมีระบบตอนสมบูรณ์นั้น ขบวนรถไฟใช้ระบบประกาศเดินระบุเวลาคั่นระหว่างกัน แต่ไม่ปลอดภัยหากขบวนรถตามหลังเร็วจนชนท้ายขบวนรถที่ช้ากว่าข้างหน้า เมื่อมีระบบโทรเลขไฟฟ้าขึ้น จึงมีการคิดประดิษฐ์เครื่องโทรเลขสำหรับใช้ส่งสัญญาณระฆังและปลดล็อกเครื่องตราทางสะดวกระหว่างกัน เครื่องทางสะดวกรุ่นที่ใช้ในประเทศอินเดียและไทยนั้น นิยมใช้เครื่องทางสะดวกชนิด ขบวนรถออกแล้ว-ทางปิด-ขบวนรถจะถึง สถานีปลายตอนต้องบิดลูกบิดไปที่ตำแหน่งขบวนรถจะถึง สถานีต้นตอนจึงจะถอนตรา โดยการบิดลูกบิดไปที่ตำแหน่งขบวนรถออกแล้วได้ เครื่องทางสะดวกบางชนิดใช้สลักห้ามสัญญาณออกเปลี่ยนท่า เมื่อทางสะดวกจึงจะปลดล็อกนั้นเสีย ส่วนเครื่องทางสะดวกแบบที่ใช้ในสหราชอาณาจักรนั้น จะใช้ชนิด ทางสะดวกแล้ว-ทางปกติ-ทางไม่สะดวก โดยหนึ่งเครื่องจะมีหน้าปัดสองหน้า หน้าหนึ่งสำหรับขบวนรถที่จะไปสู่สถานีปลายตอน ส่วนอีกหน้าสำหรับขบวนรถที่จะเข้ามา ลูกบิดปกติจะอยู่ในตำแหน่ง ทางปกติ หากสถานีต้นตอน เคาะสัญญาณขอทางสะดวกมา สถานีปลายตอนหากเห็นว่าสมควรให้ทางสะดวก ก็จะเคาะตอบรับ แล้วบิดลูกบิดไปในท่า "ทางสะดวกแล้ว" เมื่อขบวนรถผ่านเข้าสู่ตอนแล้ว สถานีต้นตอนจะต้องแจ้งอีกครั้งให้สถานีปลายตอนบิดลูกบิดไปยังตำแหน่ง "ทางไม่สะดวก" ระหว่างนี้สัญญาณออกอันนอกชนิดหางปลาที่ลดลงแล้ว จะไม่สามารถยกขึ้นได้อีก ครั้นขบวนรถมาถึงสถานีปลายตอนแล้ว สถานีปลายตอนจะแจ้งต้นตอน แล้วบิดลูกบิดกลับคืนตำแหน่งทางปกติ ทั้งนี้ หากมีขบวนรถล่องสวนไปในอีกเส้นทาง หน้าปัดที่เหลือนั้นจะใช้ในการขอทางสะดวกสำหรับขบวนดังกล่าวได้
ปลากระดี่นาง
ขนาดเมื่อโตเต็มที่ยาวเฉลี่ย 7-14 เซนติเมตร
เป็นปลาที่พบได้ในแหล่งน้ำในภาคอีสาน, ภาคกลาง และภาคตะวันออกของไทย และยังพบได้ในประเทศอื่นในภูมิภาคอินโดจีนอีกด้วย
มีพฤติกรรมชอบอยู่รวมกันเป็นฝูง สามารถฮุบอากาศจากผิวน้ำได้โดยตรง โดยไม่ต้องผ่านเหงือก เมื่อถึงฤดูผสมพันธุ์จะก่อหวอดผสมกับเศษหญ้าหรือพืชไม้ชนิดต่าง ๆ
เป็นปลาที่สามารถใช้บริโภคได้ ในพื้นที่อีสานนิยมบริโภคโดยปรุงสด หรือทำปลาร้า, ปลาแห้ง อีกทั้งยังนิยมเลี้ยงเป็นปลาสวยงามอีกด้วย
แมกซ์ มาร์ติน
คาร์ล มาร์ติน แซนด์เบิร์ก (Karl Martin Sandberg) หรือ แมกซ์ มาร์ติน (Max Martin) เกิดวันที่ 26 กุมภาพันธ์ ค.ศ. 1971 เป็นโปรดิวเซอร์เพลงและนักแต่งเพลงชาวสวีเดน เป็นที่รู้จักในช่วงกลางคริสต์ทศวรรษ 1990 หลังจากมีผลงานเพลงฮิตกับศิลปินอย่าง เอซออฟเบส, แบ็กสตรีตบอยส์, บริตนีย์ สเปียส์, เอ็นซิงก์, เทย์เลอร์ สวิฟต์ และโรบิน เช่นเพลง "Quit Playing Games (With My Heart)", "Everybody (Backstreet's Back)", "I Want It That Way", "...Baby One More Time", "Oops!... I Did It Again" และ "It's My Life"
ในช่วงปลายคริสต์ทศวรรษ 1990 และต้นคริสต์ทศวรรษ 2000 มาร์ตินมีผลงานเด่นคือแนวเพลงป็อปที่เต้นรำได้ มีการใช้คีย์บอร์ด ผสมรวมกับดนตรีอื่น ๆ เช่นฟังก์ เฮฟวีเมทัล และยูโรป็อป อย่างไรก็ตามเพลงฮิตของเคลลี คลาร์กสัน ในปี 2004/2005 อย่างเพลง "Since U Been Gone" และ "Behind These Hazel Eyes" เขาได้ทำแนวเพลงที่หนักขึ้น โดยเน้นไปที่ดนตรีร็อก
ปลาราฟิโอดอน
ปลาราฟิโอดอน ​เป็นปลาน้ำจืดชนิดหนึ่งอยู่ในวงศ์ปลาฟันสุนัข (Cynodontidae) ในอันดับปลาคาราซิน (Characiformes) มีรูปร่างภายนอกเหมือนปลาฝักพร้า (Macrochirichthys macrochirus) มาก ซึ่งเป็นปลาคนละวงศ์ และคนละอันดับ และเป็นปลาที่พบกันคนละทวีปด้วย ซึ่งเป็นผลของการวิวัฒนาการเข้าหากัน เว้นแต่ปลาราฟิโอดอนจะมีครีบไขมัน ซึ่งปลาฝักพร้าไม่มี แต่มีพฤติกรรมที่คล้ายคลึงกัน มีลักษณะลำตัวยาวและแบนข้างมาก ท้องเป็นสันแคบ ตาโต ปากกว้างเฉียงขึ้นด้านบน ลำตัวสีเงินแวววาว ครีบใส ครีบอกใหญ่และยาวแหลม ครีบท้องและครีบหลังเล็ก แต่ครีบก้นมีฐานครีบยาว ครีบหางเล็กและไม่แยกเป็นสองแฉก มีครีบไขมัน ภายในปากจะเห็นฟันเป็นซี่ ๆ แหลมคมจำนวนมาก
เป็นปลาเพียงชนิดเดียวที่อยู่ในสกุล Rhaphiodon (โดย Rhaphiodon มาจากภาษากรีกคำว่า rhaphis (ραφής) หมายถึง "เข็ม", odous (οδούς) หมายถึง "ฟัน" และ vulpinus เป็นภาษาละตินหมายถึง "หมาจิ้งจอก" ) มีพฤติกรรมนิยมอยู่รวมเป็นฝูง ออกล่าเหยื่อเป็นปลาขนาดเล็กบริเวณผิวน้ำ ขนาดเมื่อโตเต็มที่ประมาณ 70 เซนติเมตร
พบในแม่น้ำอเมซอนและลำน้ำสาขา ในเปรู, ปารากวัย, อุรุกวัย และกายอานา มีชื่อเรียกกันในท้องถิ่นว่า เบียอาร่า (Biara)
ใช้เป็นปลาบริโภคในท้องถิ่นและตกเป็นเกมกีฬา นิยมเลี้ยงเป็นปลาสวยงามราคาแพง โดยถูกนำเข้ามาจำหน่ายพร้อมกับปลาสคอมบิรอยด์ (Hydrolycus scomberoides) ซึ่งพฤติกรรมในตู้เลี้ยงพบว่า มีนิสัยขี้ตกใจมาก
ลูกสาว
ลูกสาว หมายถึงผู้สืบทอดพันธุกรรมที่เป็นมนุษย์ผู้หญิงหรือสัตว์เพศเมีย สำหรับคนจีนแล้วอาจจะไม่ค่อยชอบลูกสาวสักเท่าใดนัก เนื่องจากพอโตขึ้นและแต่งงานออกไป ก็จะเป็นคนของสกุลอื่น แต่กับคนไทย จะรักลูกสาวมาก โดยเฉพาะครอบครัวที่ทำการเกษตร เพราะคนไทยผู้ชายมักเป็นฝ่ายที่แต่งงานแล้วมาอยู่กับทางฝ่ายหญิง  ก็จะเป็นแรงงานมาช่วยงานทางฝ่ายหญิง
ลิลิตโองการแช่งน้ำ
ลิลิตโองการแช่งน้ำ หรือ ประกาศแช่งน้ำโคลงห้า เป็นวรรณคดีเก่าแก่มากที่สุดเรื่องหนึ่งของไทย มีความสำคัญทั้งด้านวรรณคดี นิรุกติศาสตร์ ประวัติศาสตร์ และสังคมของไทย
ประวัติ
โองการแช่งน้ำเป็นวรรณคดีที่เก่าแก่ของไทย นักวิชาการส่วนใหญ่ลงความเห็นตรงกัน ว่าแต่งขึ้นในสมัยอยุธยาตอนต้น แต่นักวิชาการบางคน เช่น จิตร ภูมิศักดิ์ เชื่อว่าวรรณคดีเรื่องนี้น่าจะแต่งขึ้นอย่างน้อยก็ในสมัย พระเจ้าอู่ทอง ผู้ทรงสถาปนาเมืองอโยธยา (ภายหลังเปลี่ยนชื่อเป็นอยุธยา)
คำศัพท์และสำนวนภาษา
โองการแช่งน้ำเป็นวรรณคดีที่ใช้คำเก่า แต่เป็นคำไทยแท้เป็นส่วนมาก ทำให้อ่านเข้าใจยาก ทำให้นักวิจารณ์สับสน ซึ่งแตกต่างจากวรรณคดีที่ใช้ภาษาบาลีหรือสันสกฤต ที่สามารถสืบหาความหมายได้ง่ายกว่า เช่น ลิลิตยวนพ่าย ซึ่งใช้คำศัพท์บาลีสันสกฤตปะปนอยู่ตลอดทั้งเรื่อง
พระบาทสมเด็จพระจุลจอมเกล้าเจ้าอยู่หัวทรงเคยมีพระราชดำริ ว่า "โองการแช่งน้ำนี้เรียกว่า โคลง เขียนเป็นหนังสือพราหมณ์ แต่เมื่อตรวจดูจะกำหนดเค่าว่าเป็นโคลงอย่างไรก็ไม่ได้สนัด ได้เค้า ๆ บ้างแล้วก็เลือนไป แต่เนื้อความนั้นเป็นภาษาไทย ถอยคำที่ใช้ลึกซึ้งที่ไม่เข้าใจบ้างก็มี..." ("พระราชพิธีศรีสัจจปานกาล", พระราชพิธีสิบสองเดือน)
คำศัพท์ในโองการแช่งน้ำมีการผสมผสาน เริ่มตั้งแต่คำศัพท์บาลีและสันสกฤต โดยเฉพาะในช่วงต้นที่เป็นการบูชาเทพเจ้าทั้งสาม เช่น โอม สิทธิ มฤตยู จันทร์ ธรณี เป็นต้น
นอกจากนี้ยังมีคำศัพท์ไทยโบราณ มีลักษณะของคำโดดพยางค์เดียวเป็นส่วนใหญ่ หลายคำปรากฏอยู่ในเอกสารภาษาไทย และจารึกภาษาไทยสมัยสุโขทัย และอยุธยา นอกจากนี้ยังปรากฏคำในภาษาถิ่นของไทยด้วย เช่น สรวง แผ้ว แกล้ว แล้งไข้ แอ่น แกว่น ฯลฯ
สำหรับคำเขมรนั้นปรากฏไม่มากนัก เช่น ถวัด แสนง ขนาย ขจาย ฯลฯ
ในส่วนของสำนวนภาษานั้นมีลักษณะการแช่งที่ปรากฏทั่วไปในสังคมไทย เช่น "ขอให้ตายในสามวัน อย่าให้ทันในสามเดือน อย่าให้เคลื่อนในสามปี"
ลักษณะคำประพันธ์
เชื่อกันว่าโองการแช่งน้ำฉบับนี้ แต่งขึ้นด้วย โคลงห้า ที่นิยมใช้กันในอาณาจักรล้านช้างในยุคเดียวกันนั้น กล่าวคือ บาทหนึ่ง มี 5 คำ เป็นวรรคหน้า 3 คำ วรรคหลัง 2 คำ หนึ่งบทมี 4 บาท นิยมใช้เอกโท (เอกสี่ โทสาม) แต่สามารถเพิ่มสร้อยหน้า และสร้อยหลังบาทได้ ทั้งนี้ยังมีร่ายสลับ จึงนิยมเรียกว่า ลิลิต แม้จะไม่สอดคล้องกับธรรมเนียมการแต่งลิลิตทั่วไปที่มักจะแต่งร่ายสุภาพร้อยกับโคลงสุภาพ หรือร่ายดั้นร้อยกับโคลงดั้นก็ตาม
ตามหลักแล้ว ลิลิต หมายถึง หนังสือที่แต่งด้วยคำประพันธ์ประเภท โคลง และร่าย สลับกันเป็นช่วง ๆ ตามธรรมเนียมแล้ว มักจะใช้โคลงและร่ายในแบบเดียวกัน กล่าวคือ โคลงดั้น สลับกับร่ายดั้น, โคลงสุภาพ สลับกับร่ายสุภาพ อย่างนี้เป็นต้น โคลงและร่ายที่สลับกันนั้น มักจะร้อยสัมผัสด้วยกัน เรียกว่า เข้าลิลิต
วรรณคดีที่แต่งตามแบบแผนลิลิต มักจะใช้ร่ายและโคลงสลับกันเป็นช่วง ๆ ตามจังหวะ ลีลา และท่วงทำนอง และความเหมาะสมของเนื้อหาในช่วงนั้น ๆ สำหรับโองการแช่งน้ำ แม้จะเคยเรียกกันว่า ลิลิตโองการแช่งน้ำ มาก่อน แต่ในปัจจุบันนักวรรณคดีส่วนใหญ่สมัครใจที่จะเรียกชื่อโดยไม่มีคำว่าลิลิต ทั้ง ๆ ที่ในโองการแช่งน้ำ ก็แต่งด้วยร่ายสลับโคลง ทว่าเป็นร่ายโบราณ สลับกับโคลงห้า ซึ่งไม่ปรากฏแบบแผนที่ไหนมาก่อน
เนื้อหา
เนื้อหาในลิลิตโองการแช่งน้ำอาจแบ่งได้เป็น 5 ส่วนด้วยกัน ดังนี้
ดาวเคราะห์แคระ
ดาวเคราะห์แคระ เป็นดาวชนิดหนึ่ง มีลักษณะคล้ายดาวเคราะห์ ตามการจำแนกชนิดดาวเคราะห์ที่เสนอโดยสหพันธ์ดาราศาสตร์สากล (International Astronomical Union : IAU) เมื่อวันที่ 24 สิงหาคม 2006
นิยามของดาวเคราะห์แคระ
นิยามได้เสนอขึ้นเมื่อวันที่ 24 สิงหาคม 2006 ที่ประชุมสหพันธ์ดาราศาสตร์สากล ที่กรุงปราก สาธารณรัฐเช็ก ทำให้ดาวพลูโตกลายเป็นดาวเคราะห์แคระ หลังจากเคยยอมรับว่าเป็นดาวเคราะห์ดวงหนึ่งในระบบสุริยะ ทั้งนี้เพราะไม่สามารถควบคุมแรงดึงดูดและวงโคจรของสิ่งต่าง ๆ ที่อยู่รอบวงโคจรของมันได้
ภารกิจชิคาโก
ภารกิจชิคาโก (Mission Chicago) เป็นปฏิบัติการเตรียมการของหน่วยเครื่องร่อนจู่โจม ในการจู่โจมของพลร่มอเมริกาที่นอร์ม็องดี, โดยหน่วยย่อยของกองพลส่งทางอากาศที่ 101 ของสหรัฐอเมริกา ในตอนเช้าของวันที่ 6 มิถุนายน ค.ศ. 1944 โดยเป็นส่วนหนึ่งของปฏิบัติการเนปจูน และการจู่โจมของสัมพันธมิตรในการปลดปล่อยฝรั่งเศส (ปฏิบัติการโอเวอร์ลอร์ด) โดยเดิมทีปฏิบัติการนี้จะต้องเป็นปฏิบัติการหลักของกองพลส่งทางอากาศที่ 101 ปฏิบัติการของเครื่องร่อนกลายเป็น หน่วยสนับสนุนการรบหน่วยแรกของภารกิจ หลังจากหน่วยจู่โจมพลร่มหลักของปฏิบัติการอัลบานี เพราะพื้นที่การรับผิดชอบของกรมนั้นใกล้ชิดกับหาดยูทาห์ แต่การให้การสนับสนุนของหน่วยเครื่องร่อนนั้นถูกจำกัด เนื่องจากหน่วยสนับสนุนส่วนใหญ่ขนส่งมาทางน้ำ
ภาพรวม
เป้าหมายของกองพลส่งทางอากาศที่ 101 คือการคุ้มกันทางออกสี่ทางหลังหาดยูทาห์, ทำลายฐานปืนใหญ่สนามของเยอรมันที่แซงต์ มาร์แตง เดอ แวร์วิลย์ (Saint-Martin-de-Varreville), ยึดอาคารบริเวณใกล้เมซีแยรส์ ซึ่งเชื่อกันว่าถูกใช้เป็นที่พักและศูนย์บัญชาการของหน่วยทหารปืนใหญ่เยอรมัน, ยึดแนวแม่น้ำดูฟว์ใกล้ ลา แบร์แกตต์ ตรงข้ามเมืองการงตง (Carentan), ยึดสะพานข้ามแม่น้ำดูฟว์ที่ ลา ปอรต์ ตรงข้ามเมืองเบร์วงด์ส (Brevands), ทำลายสะพานข้ามแม่น้ำดูฟว์ที่แซงต์กงดูมงต์ (Sainte-Come-du-Mont) และวางแนวป้องกันรอบแม่น้ำดูฟว์
บรรยายสรุป
ภารกิจชิคาโกเป็นส่วนที่ 27 ของการปฏิบัติการทางอากาศ ถูกขนส่งโดยเครื่องซี - 47 สกายเทรน (C-47 Skytrain) จากกองขนส่งทางอากาศ 434 ที่ ฐานทัพอากาศอัลเดอร์มาสตัน (RAF Aldermaston) 52 ลำถูกใช้ในการขนส่งเครื่องซีจี - 4 วาโค (CG-4 Waco) ในจำนวนที่เท่ากัน เครื่องร่อนนั้นบรรทุกทหาร 155 นาย, รถก่อสร้าง (bulldozer) 1 คัน, ปืนต่อสู้รถถังขนาด 57 มิลลิเมตรจำนวน 16 กระบอก และพาหนะขนาดเล็กอีก 25 คัน กระสุน 2.5 ตันและอุปกรณ์การรบอีก 11 ตัน ซึ่งประกอบด้วย วิทยุเอสซีอาร์ - 499 สำหรับกองบังคับการกองพลด้วย
ภารกิจชิคาโกเป็นภารกิจหลักของปืนใหญ่สนับสนุนการรบ เครื่องร่อน 44 ลำถูกใช้เป็นฐานปืนใหญ่ที่ A และ B ของกองพันปืนต่อสู้อากาศยาน (ขนส่งทางอากาศ) ที่ 81 เครื่องร่อน 8 ลำมีคำสั่งให้ลำเลียงอุปกรณ์ของ กองพันทหารช่าง (ส่งทางอากาศ) ที่ 326, กองร้อยทหารสื่อสารที่ 101, หมวดต่อสู้รถถังของกรมทหารราบเครื่องร่อนที่ 327 และ หน่วยผ่าตัดของกองร้อยเสนารักษ์ (ส่งทางอากาศ) ที่ 326 และในนาทีสุดท้ายยังมีรองผู้บังคับการกรม พลตรีดอน เอฟ. แพรต (Don F. Pratt) ที่ถูกแต่งตั้งให้เป็นผู้บังคับการหน่วยขนส่งทางทะเลอีกด้วย เดิมภารกิจวางแผนไว้ว่าจะปล่อยเครื่องร่อนในเวลาใกล้ค่ำตอนบ่ายก่อนหน่วยสะเทือนน้ำสะเทือนบุกจู่โจม แต่เพื่อเป็นการป้องกันเครื่องร่อนจากการโจมตีจากภาคพื้นดิน เวลาจึงเปลี่ยนเป็น 04.00 น. ของวันดีเดย์ 2 ชั่วโมงก่อนที่พระอาทิตย์จะขึ้น พื้นที่กำหนดให้ลงจอดคือ แลนดิงโซอี (Landing Zone E) ที่ถูกทับซ้อนด้วยพลร่มใน ดรอปโซนซี (Drop Zone C) โดยพื้นที่ลงจอดนี้ถูกเลือกให้เป็นศูนย์กลางการบังคับการของกรมสำหรับปฏิบัติการเนื่องจากเครื่องส่งสัญญาณ BUPS ("Beacon, Ultra Portable S-band") ได้ถูกเลือกให้ส่งสัญญาณในจุดนี้ โดยที่ผู้บังคับบัญชาสามารถนำทางโดยใช้เครื่องเอสซีอาร์ - 717 (SCR-717) ค้นหาตำแหน่งของเรดาห์ที่ติดตั้งอยู่ในเครื่องบินนำขบวนได้
พื้นที่ลงจอดนั้นมีรูปทรงเป็นสามเหลี่ยมกว้างหลายไมล์ระหว่างถนนเชื่อมเลส์ ฟอร์จส์ หมู่บ้านเล็กๆ ทางใต้ของแซงต์-แมร์-เอจ์ลิส (Sainte-Mère-Église) และแซงต์-มารี-ดู-มงต์ (Sainte-Marie-du-Mont) พื้นที่นั้นมีขนาด 1.5 ไมล์ (2.4 กิโลเมตร) ในทางลึกและขอบตะวันออกนั้นผ่านแอส์วิลย์ (Heisville) 2 ไมล์ (3 กิโลเมตร) ทางตะวันตกของมารี-ดู-มงต์ นอกจากนั้นพื้นที่ในเขตนี้ ยังยาวมากกว่าพื้นที่ในเขตดรอปโซนอื่นอีกประมาณ 2 เท่า อย่างไรก็ตามก็ยังถูกแบ่งแยกโดยต้นไม้สูง 40 ฟุต (12 เมตร) และไม่มีพุ่มไม้ ซึ่งสิ่งเหล่านี้ไม่ได้ปรากฏอยู่ในภาพลาดตระเวณทางอากาศก่อนหน้านี้
เครื่องร่อนจู่โจม
สภาพอากาศในเส้นทางนั้น มีหมอกหนาแน่นปานกลางและบริเวณพื้นดินก็มีหมอกหนาแน่นซึ่งทำให้การกระโดดร่มในสองชั่วโมงก่อนหน้ากระจัดกระจาย แต่เนื่องจากเครื่องร่อนยังอยู่ในเส้นทางและไม่แตกรูปขบวนวีส์ (vees) เครื่องร่อนจึงสามารถผ่านบินผ่านหมอกหนามาได้โดยไม่เสียรูปขบวน ฝูงเครื่องร่อนพยายามหลบหลีกการยิงต่อต้านจากภาคพื้นดิน อย่างไรก็ตามหนึ่งในเครื่องซี - 47 และเครื่องร่อนที่ติดมาด้วยนั้นถูกยิงตกใกล้ปงต์ ลาเบ (Pont l'Abbé) เหนือแม่น้ำดูฟว์ทางตะวันตกของจุดลงจอด (LZ) นอกจากนี้เครื่องบินขนส่งเจ็ดลำและเครื่องร่อนอีกจำนวนหนึ่งก็ได้รับความเสียหายเช่นกัน
ผู้บังคับการกองส่งทางอากาศที่ 434 ได้บินตามสัญญาณมาจนถึงแลนดิงโซน อี โดย เครื่องส่งสัญญาณยูเรกา (Eureka transponding radar) ซึ่งถูกติดตั้งไว้โดยหน่วยพาร์ธไฟน์เดอร์ (Pathfinder) ก่อนหน้านี้ (เครื่องส่งสัญญาณ BUPS AN/UPN-1 ได้รับความเสียหายระหว่างการลงจอดทำให้ไม่สามารถส่งสัญญาณได้) แต่ถึงแม้ว่าเครื่องส่งสัญญาณจะวางผิดจุดของแลนดิงโซนรูปทรงที (Tee) ซึ่งถูกจัดไว้โดยไฟสัญญาณสีเขียวบอกตำแหน่ง ก็ทำให้นักบินของเครื่องซี - 47 ที่มาถึงเมื่อเวลา 03.54 น. หกนาทีก่อนที่เครื่องบินอีก 49 ใน 50 ลำปล่อยเครื่องร่อนที่ติดมาด้วยในตำแหน่งที่วางไว้จากความสูง 450 ฟุต (150 เมตร) เหนือระดับน้ำทะเล เครื่องบินขนส่งลำที่ 50 หลุดจากฝูงและปล่อยเครื่องร่อนทางใต้ของเมืองการงตง
ระหว่างการเลี้ยวซ้าย 270 องศาหลังจากปล่อย นักบินเครื่องร่อนสูญเสียการนำร่องจากไฟบอกตำแหน่ง และพระจันทร์ถูกบดบังโดยเมฆหมอกหนา นั่นหมายความว่าโดยที่ไม่มีการนำร่องจากไฟบอกตำแหน่ง นักบินจะไม่สามารถที่จะบอกตำแหน่งจุดลงจอดได้อีกต่อไป มีเครื่องร่อนแค่หกลำเท่านั้นที่สามารถลงจอดในแลนดิงโซนด้วยตัวเอง และอีกสิบห้าลำลงจอดในทุ่งรัศมีไม่เกินครึ่งไมล์ ประมาณสิบลำลงจอดบริเวณทุ่งใกล้เลส์ ฟอร์จส์ (les Forges) ที่เหลืออีก 18 ลำทั้งหมดยกเว้นลำเดียวลงในบริเวณทุ่งทางตะวันออกในรัศมี 2 ไมล์ (3 กิโลเมตร)
เครื่องร่อนส่วนใหญ่ตกลงในบริเวณทุ่งขนาดเล็กนอกแลนดิงโซน หลังจากบินผ่านต้นไม้ที่ไม่พึงประสงค์มา ฝ่ายเยอรมันไม่สามารถทำการยิงต่อสู้ได้ในความมืด และแม้ว่าเครื่องร่อนส่วนใหญ่จะติดอยู่ที่ต้นไม้หรือลำคลอง แต่ผู้โดยสารก็สามารถลงได้อย่างปลอดภัยโดยไม่บาดเจ็บ ยกเว้นในกรณีเครื่องร่อนของ พลตรีแพรต ที่ถูกฆ่าพร้อมกับนักบินผู้ช่วย (ภายหลังเหตุการณ์นี้ได้ถูกนำไปเป็นฉากหนึ่งในภาพยนตร์เรื่องเซฟวิงไพร์เวตไรอัน (Saving Private Ryan) โดยสรุปมีทหารเสียชีวิต 5 นาย บาดเจ็บ 17 นายและสูญหายอีก 7 นาย
ในตอนเช้า กองบังคับการกองพลได้ส่งหน่วยลาดตระเวณไปช่วยเหลือในการขนย้ายอุปกรณ์จากเครื่องร่อนอยู่ในสภาพพังยับเยิน (เครื่องร่อนบางลำที่เสียหายมากจะไม่สามารถขนย้ายอุปกรณ์ได้อย่างรวดเร็ว) และนำทางพวกเขาไปที่อีส์วิลย์ (Hiesville) การเก็บรวบรวมอุปกรณ์เป็นขั้นตอนที่ใช้ระยะเวลานานมาก แต่ตอนบ่ายหน่วยลาดตระเวณได้กลับมาพร้อมรถจี๊ป 3 คัน, ปืนต่อสู้อากาศยาน 6 กระบอก ทหารอีก 115 นาย และเชลยเยอรมันอีก 35 นาย ในบันทึกของกองทัพอากาศสหรัฐ ได้ระบุไว้ว่าปฏิบัติการชิคาโกนั้น "ประสบความสำเร็จเกินความคาดหมาย"
ภาษาครีโอลเฮติ
ก่อนช่วงปลายคริสต์ศตวรรษที่ 20 ภาษาครีโอลเฮติเป็นภาษาที่มีการใช้กันในวงจำกัด โดยประเด็นเกี่ยวกับการใช้และการเรียนการสอนภาษาครีโอลเฮติซึ่งเป็นภาษาที่ชาวฝรั่งเศสไม่สามารถเข้าใจได้เป็นประเด็นที่มีการโต้เถียงกันมาแล้วตั้งแต่คริสต์ศตวรรษที่ 19 เนื่องจากชาวเฮติบางคนมองว่าภาษาฝรั่งเศสเป็นอิทธิพลของพวกล่าอาณานิคม และชนชั้นสูงในฝรั่งเศสมักดูถูกภาษาครีโอลเฮติว่าเปรียบเสมือนภาษาฝรั่งเศสของคนที่ไร้การศึกษาหรือคนยากจน
ภาษาครีโอลเฮติเป็นภาษาที่มีการใช้กันในวงจำกัด การเรียนการสอนในโรงเรียนส่วนใหญ่มักจะใช้ภาษาฝรั่งเศสเป็นหลัก โดยก่อนหน้านี้เมื่อปี พ.ศ. 2521 ก็เคยมีการเสนอให้ใช้ภาษาครีโอลเฮติในการเรียนการสอนในสี่ปีแรกของชั้นประถมศึกษา แต่ก็ไม่ประสบความสำเร็จมากนัก แต่ก็ส่งผลให้มีการใช้ภาษาครีโอลเฮติในวงกว้างขึ้นเล็กน้อย ปัจจุบันรัฐบาลเฮติได้พยายามขยายการใช้ภาษาครีโอลเฮติให้กว้างขึ้น รวมถึงปรับปรุงระบบการเรียนการสอนในโรงเรียนด้วย
แนลซัน ซึเมดู
แนลซัน กาบรัล ซึเมดู (Nélson Cabral Semedo; เกิด 16 พฤศจิกายน ค.ศ. 1993) เป็นนักฟุตบอลชาวโปรตุเกส ปัจจุบันลงเล่นให้กับสโมสรวุลเวอร์แฮมป์ตันวอนเดอเรอส์ ในพรีเมียร์ลีกอังกฤษ และทีมชาติโปรตุเกส ในตำแหน่งกองหลังขวา
ซึเมดู เริ่มต้นอาชีพของเขากับ ซิงเตร็งซึ ก่อนที่จะย้ายเข้าร่วมทีม ไบฟีกา ในปี ค.ศ. 2012 แล้วได้ถูกยืมตัวไปยัง ฟาชีมา สโมสรในบ้านเกิดเป็นเวลาหนึ่งฤดูกาล และจึงกลับมาลงเล่นให้กับทีมสำรองของไบฟีกา และได้ถูกเรียกติดทีมชุดใหญ่ครั้งแรกในปี ค.ศ. 2015 พร้อมกับพาทีมคว้าแชมป์ ปรีไมราลีกา 2 ปีติดต่อกัน ในเดือนกรกฎาคม ค.ศ. 2017 เขาได้ย้ายเข้าร่วมทีม ในสเปน และพาทีมคว้าแชมป์ลาลิกา สองสมัยจากสามฤดูกาลที่ร่วมทีมบาร์เซโลนา ในเดือนกันยายน ค.ศ. 2020 ซึเมดู ได้ย้ายเข้าร่วมทีมวุลเวอร์แฮมป์ตันวอนเดอเรอส์ ในพรีเมียร์ลีก
แหล่งข้อมูลอื่น
1993
ดีทรอยต์ (แก้ความกำกวม)
ดีทรอยต์ (Detroit) อาจหมายถึง
รายชื่อธงในประเทศนอร์เวย์
บทความนี้ว่าด้วยธงต่างๆ ในประเทศนอร์เวย์โดยสังเขป สำหรับข้อมูลเพิ่มเติมเกี่ยวกับธงชาติ สามารถศึกษาได้จากบทความธงชาตินอร์เวย์
เนชันส์คัพ 2016
การแข่งขันฟุตบอล เนชันส์คัพ 2016 (2016 Nations Cup) เป็นการแข่งขันฟุตบอลกระชับมิตรทีมชาติ จัดขึ้นตั้งแต่วันที่ 3–5 มิถุนายน พ.ศ. 2559 โดยจะเป็นการแข่งขันของทีมชาติชุดอายุไม่เกิน 21 ปี ซึ่งเป็นช่วงเวลาตามปฏิทินฟุตบอลในการแข่งขันทีมชาติ การแข่งขันนี้เป็นการแข่งขันครั้งแรกของเนชันส์คัพ ซึ่งมี 4 ทีมชาติเข้าร่วมแข่งขัน คือ มาเลเซีย, สิงคโปร์, ไทย และ เวียดนาม อีกทั้งการแข่งขันนี้จะเป็นการเตรียมทีมสำหรับซีเกมส์ 2017 ด้วย
ลูกอมทรีบอร์
ทรีบอร์ เป็นลูกอมสอดไส้ผลิตโดยบริษัทในเครือแคดเบอรี ชเวปส์, และนำเข้ามาจำหน่ายในประเทศไทยโดยบริษัท แคดเบอรี อาดัมส์ (ประเทศไทย) จำกัด
ทรีบอร์ในอดีตในช่วงทศวรรษที่ 80 ถึง 90 จะมีแพคเกจแบบห่อด้วยกระดาษพลาสติกชิ้นเดียวแล้วบิดเกลียวปิดด้านหัวกับด้านท้าย พอมาในทศวรรษที่ 2000 จะมีการปรับโฉม เป็นอีกแบบที่มีลักษณะมิดชิดมากขึ้น
ระบบตอนอัตโนมัติ
ระบบตอนอัตโนมัติ (Automatic block signalling) หมายถึง ระบบอาณัติสัญญาณรถไฟซึ่งใช้สัญญาณห้ามและสัญญาณเตือนวางไว้เป็นช่วง ๆ ระหว่างทางให้ถี่พอจะรองรับขบวนรถได้หลายขบวน สัญญาณหนึ่งชุดจะอนุญาตให้ขบวนรถเข้าสู่ตอนที่สัญญาณนั้นดูแลไปจนถึงตอนถัดไป ระบบตอนอัตโนมัติต่างจากระบบตอนสมบูรณ์ตรงที่เมื่อขบวนรถถึงตอนถัดไปแล้ว ทางสะดวกจะถูกคืนโดยอัตโนมัติไม่ต้องคืนทางสะดวกโดยคน
ในอดีต นอกเหนือจากการใช้โทรเลขไฟฟ้าขอและให้ทางสะดวกผ่านระบบตอนสมบูรณ์ (ซึ่งประดิษฐ์เป็นครั้งแรกในสหราชอาณาจักรก่อนจะแพร่หลายมายังสหรัฐอเมริกา )แล้ว ยังมีการใช้ตั๋วทางสะดวกสำหรับแจ้งพนักงานขับรถให้ทำขบวนเข้าสู่ตอนนั้น ๆ หรืออาจออกตั๋วไม่ได้ทางสะดวกหากต้องการให้ขบวนรถมากกว่าหนึ่งขบวนเข้าสู่ตอนหนึ่งตอน ในบางกรณีหากมีขบวนรถล่าช้า อาจจะเปลี่ยนสถานที่หลีกขบวนรถจากสถานีที่ทำการนี้ประจำเป็นอื่นได้ (เรียกว่าการเปลี่ยนหลีก การกระทำทั้งหมดนี้กำกับดูแลโดยพนักงานควบคุมการเดินรถแขวง การออกตั๋วไม่ได้ทางสะดวกถือว่าอันตรายมาก และจะกระทำเมื่อจำเป็นอย่างแท้จริง หากมีสัญญาณอัตโนมัติระหว่างทาง ก็จะช่วยทำให้ไม่ต้องออกตั๋วไม่ได้ทางสะดวก และทำให้สามารถเพิ่มจำนวนขบวนรถได้ง่ายและปลอดภัยขึ้น  ระบบตอนอัตโนมัติประดิษฐ์ขึ้นครั้งแรกในสหรัฐอเมริกาเมื่อ พ.ศ. 2414 ในเส้นทางรถไฟสายตะวันออกรัฐเพนซิลเวเนีย แม้ราคาจะแพงกว่าอาณัติสัญญาณปกติมาก แต่ต่อมาเมื่อระบบได้พิสูจน์ว่าคุ้มราคาแล้วจึงมีการใช้แพร่หลาย
รายพระนามคู่อภิเษกสมรสในพระมหากษัตริย์สเปน
รายพระนามสมเด็จพระราชินี, สมเด็จพระราชินีนาถ และ พระมหากษัตริย์พระราชสวามีแห่งสเปน
กีฬาแห่งชาติ ครั้งที่ 21
การแข่งขันกีฬาแห่งชาติ ครั้งที่ 21 เป็นการแข่งขันกีฬาหลายชนิดระดับประเทศของประเทศไทย การแข่งขันครั้งนี้จัดที่จังหวัดลพบุรี ระหว่างวันที่ 18 – 24 ธันวาคม พ.ศ. 2530 มีการแข่งขัน 18 ชนิดกีฬา คือ กรีฑา แบดมินตัน บาสเกตบอล มวยสากลสมัครเล่น จักรยาน ฟุตบอล ยูโด ลอนเทนนิส เซปักตะกร้อ ตะกร้อลอดห่วง ยิงปืน เทเบิลเทนนิส วอลเลย์บอล ว่ายน้ำ ยกน้ำหนัก โบว์ลิ่ง ยิมนาสติก เปตอง และฮอกกี้ มีนักกีฬาและเจ้าหน้าที่จากเขตต่าง ๆ รวมทั้งกรรมการผู้ตัดสินจากสมาคมกีฬาสมัครเล่น ตลอดจนผู้สังเกตการณ์เข้าร่วมการแข่งขันทั้งสิ้น 3,088 คน ในการแข่งขันครั้งนี้ มีการแข่งขัน 17 ชนิดกีฬา ยกเว้นกีฬาโบว์ลิ่งชนิดเดียวที่จัดการแข่งขันที่จังหวัดสระบุรี
ชนิดกีฬาที่ใช้ในการแข่งขัน
• กรีฑา
• แบดมินตัน
• บาสเกตบอล
• มวยสากลสมัครเล่น
• จักรยาน
• ฟุตบอล
• เทนนิส
• ตะกร้อ
• * เซปักตะกร้อ
• * ตะกร้อลอดห่วง
• ยิงปืน
• เทเบิลเทนนิส
• วอลเลย์บอล
• ว่ายน้ำ
• ยูโด
• ยิมนาสติก
• โบว์ลิ่ง
• เปตอง
• ฮอกกี้
ไพรด์พาเรด
ไพรด์พาเรด (Pride parade) หรือ การเดินขบวนไพรด์ (Pride march), กิจกรรมไพรด์ (pride events) และ เทศกาลไพรด์ (pride festival) เป็นเทศกาลสาธารณะที่จัดขึ้นโดยชุมชนเลสเบียน, เกย์, ไบเซ็กชวล, ทรานส์เจนเดอร์, เพศนอกระบบสองเพศ และ เควียร์ (LGBTQ) เพื่อเฉลิมฉลองการยอมรับในตนเอง, ความภาคภูมิใจในเพศตนเอง, สิทธิทางกฎหมาย ในหลายโอกาสยังมีการเรียกร้องเรื่องต่าง ๆ ทางกฎหมาย เช่น การสมรสเพศเดียวกัน กิจกรรมไพรด์ส่วนใหญ่จัดขึ้นรายปี และนิยมจัดในเดือนมิถุนายนเพื่อระลึกถึงการจลาจลสโตนวอลล์ที่นิวยอร์กซิตีในปี 1969 เหตุการณ์จุดเปลี่ยนสำคัญในการเคลื่อนไหวของผู้มีความหลากหลายทางเพศยุคใหม่
ในปี 1970 ได้มีไพรด์พาเรดประกอบการประท้วงในชิคาโก, ลอสแองเจลิส, นิวยอร์กซิตี และซานฟรานซิสโก ในช่วงไล่เลี่ยกับการครบรอบหนึ่งปีเหตุการณ์ที่สโตนวอลล์ จากนั้นกิจกรรมได้เติบโตเป็นกิจกรรมใหญ่ที่จัดรายปีและมีการจัดขึ้นทั่วโลก ในปี 2019 ได้มีกิจกรรมเฉลิมฉลองไพรด์ที่ใหญ่ที่สุดในโลกขึ้นในสโตนวอลล์ 50 - เวิลด์ไพรด์ นิวยอร์กซิตี 2019 จัดโดยเฮริเทจออฟไพรด์เพื่อเฉลิมฉลอง 50 ปีของเหตุจลาจลสโตนวอลล์โดยมีผู้เข้าร่วมกว่าห้าล้านคนในเฉพาะแมนฮัตตัน
การทำแกรนูล
การทำแกรนูล (granulation) เป็นขั้นตอนในเชิงเคมีในการสร้างforming หรือ crystallizing สามารถแบ่งได้เป็น 2 วิธีใหญ่คือ wet granulation และ dry granulation
การทำแกรนูลแบบเปียก
การทำแกรนูลแบบเปียก (wet Granulation) คือ นำส่วนผสมทั้งหมดที่จะทำแกรนูลใส่ลงในเครื่องผสมยา (mixer)แล้วเติม สารช่วยยึดเกาะเพื่อให้ส่วนประกอบต่างๆแกะกันดี โดยขั้นตอนนี้จะใช้เวลามากพอสมควรเพื่อให้ส่วนประกอบต่างๆเข้ากันดี ซึ่งเรียกส่วนผสมที่ได้นี้ว่า wet mass หรือ Dump Mass หลังจากนั้นนำไปผ่านตระแกรงเพื่อให้เป็นลักษณะที่เรียกกว่าตัวหนอน แล้วนำตัวหนอนที่ได้นั้นไปอบให้แห้งพอประมาณ โดยทั่วไปจะให้เหลือน้ำอยู่ประมาณ 1-5% แล้วแต่ชนิดของยาที่จะผลิต(LOD 1-5%) แล้วนำไปแร่งแห้งเพื่อลดขนาด หลังจากนั้นนำแกรนูลที่แร่งแล้ว ไปผสมแห้ง (dry Blending) โดยเติมสารช่วยไหล ในขั้นตอนนี้ หลังจาก Dry Blending แล้วจะได้แกรนูลที่พร้อมจะเข้าสู่ขั้นตอนการตอก
การทำแกรนูลแบบแห้ง
การทำแกรนูลแบบแห้ง (Dry Granulation) ทำได้โดยนำส่วนผสมต่างๆผสมให้เข้ากัน แล้วนำไปรีดอัดให้แน่น (Compact/Slug) เป็นแผ่น แล้วนำไปแร่งให้มีขนาดที่เหมาะสมในการตอกแล้ว นำไปผสมแห้งและ สารช่วยไหล คราวนี้ก็จะได้ แกรนูลที่พร้อมจะตอกแล้ว
คณะฟรันซิสกัน
คณะฟรันซิสกัน (Franciscan Order) บางแห่งเรียกว่าคณะฟรังซิสกัน เป็นกลุ่มคณะนักบวชคาทอลิกที่นักบุญฟรังซิสแห่งอัสซีซีได้ก่อตั้งขึ้น นอกจากในคริสตจักรโรมันคาทอลิกแล้วยังมีคณะฟรันซิสกันในคริสตจักรคาทอลิกเก่า นิกายแองกลิคัน และประชาคมฟรังซิสกันสากล (ecumenical Franciscan communities) ด้วย
กลุ่มที่โดดเด่นที่สุดคือคณะภราดาน้อย (Order of Friars Minor) หรือที่รู้จักกันในนามคณะฟรันซิสกัน ซึ่งได้ชื่อนี้เพราะไฟรเออร์ในคณะถือวัตรปฏิบัติตามแบบที่นักบุญฟรังซิสแห่งอัสซีซีได้วางแนวทางและก่อตั้งคณะไว้ มีลักษณะเป็นคณะนักบวชภิกขาจาร คณะฟรันซิสกันยังประกอบด้วยคณะย่อย 3 คณะ โดยแต่ละคณะมีการปกครองตนเองเป็นอิสระต่อกัน ได้แก่ คณะผู้ถือวินัย (Observants) เรียกอีกชื่อว่าคณะภราดาน้อย คณะภราดาน้อยกาปูชิน และคณะภราดาน้อยคอนเวนชวล ทุกคณะยึดถือวินัยของนักบุญฟรังซิสเป็นวินัยประจำคณะ
ลำดับชั้น
คณะฟรันซิสกัน แบ่งออกเป็น 3 ชั้น ดังนี้
การท่องเที่ยวเชิงประวัติศาสตร์
การท่องเที่ยวเชิงประวัติศาสตร์ (Historical tourism) หมายถึง การเดินทางท่องเที่ยวไปยังแหล่งท่องเที่ยวทางโบราณคดี และประวัติศาสตร์ เพื่อชื่นชมและเพลิดเพลินในสถานที่ท่องเที่ยวได้ความรู้มีความเข้าใจต่อประวัติศาสตร์และโบราณคดี
ในท้องถิ่นพื้นฐานของความรับผิดชอบและมีจิตสำนึกต่อการรักษามรดกทางวัฒนธรรมและคุณค่า ของสภาพแวดล้อมโดยที่ประชาคมในท้องถิ่น มีส่วนร่วมต่อการจัดการการท่องเที่ยว
แก๊งขวานซิ่ง
แก๊งขวานซิ่ง (斧頭幫; The Axe Gang) เป็นการอ้างถึงแก๊งที่ก่อตั้งขึ้นในปี ค.ศ. 1921 แต่ในปัจจุบันได้ถูกนำมาใช้สำหรับการแสดงในโรงภาพยนตร์ ซึ่งได้ปรากฏตัวในภาพยนตร์ศิลปะการต่อสู้ฮ่องกงเพียงไม่กี่เรื่อง ดังเช่นเรื่องที่เพิ่งผ่านมาอย่างยิปมัน เจ้ากังฟูสู้ยิบตา
แก๊งขวานซิ่งในเวอร์ชันเรื่องแต่งจะอิงจากแก๊งขวานซิ่งที่มีอยู่จริงในนครเซี่ยงไฮ้ ในช่วงที่ประเทศญี่ปุ่นเข้ายึดครองกับผู้นำชื่อหวัง ย่าเฉียว (王亚樵)
เบื้องหน้าเบื้องหลัง
แก๊งขวานซิ่ง ได้คุมนครเซี่ยงไฮ้และใช้ขวานเป็นอาวุธ โดยมักจะแต่งตัวในชุดสูทสีดำและบางครั้งจะสวมหมวกทรงสูง สำหรับภาพยนตร์นักชกจากชานตุง อาจจะถือได้ว่าเป็นการปรากฏตัวครั้งแรกสุดของแก๊งในภาพยนตร์ แม้ว่าจะไม่มีการเรียกชื่อแก๊งขวานซิ่งอย่างเป็นทางการในภาพยนตร์ก็ตาม และแก๊งนี้ยังปรากฏอยู่ในภาพยนตร์เรื่องเอไกหว่า 2, ไอ้หนุ่มหมัดเมา 2, ปิ๊งรักเจ้าสาวมาเฟีย 2, คนเล็กหมัดเทวดา และหมัดพิฆาตมังกรโหด
เครื่องนับเพลา
เครื่องนับเพลา (Axle counter) คือ เครื่องมือสำหรับตรวจจับความเคลื่อนไหวของรถไฟผ่านเพลาล้อ ประกอบด้วยตัวตรวจจับสองชุด ซึ่งอาจจะใช้วิธีแม่เหล็ก หรือวิธีไฟฟ้าก็ได้ วิธีแม่เหล็กจะใช้ขดลวดสองชุดตั้งสองด้านของรางรถไฟ อันหนึ่งอยู่ในราง อันหนึ่งอยู่นอกราง เมื่อมีขบวนรถผ่านจะทำให้สนามแม่เหล็กระหว่างขดลวดทั้งสองนั้นถูกรบกวน เกิดเป็นสัญญาณขึ้นสำหรับนำไปประมวลผลโดยระบบต่อไป โดยอาจจะนับว่า จำนวนเพลาครบหรือไม่ ถ้าครบก็แสดงว่าไม่มีขบวนรถส่วนหนึ่งส่วนใดหลุด หรืออาจส่งสัญญาณว่าขบวนรถกำลังผ่านมาแล้ว เพื่อปิดเครื่องกั้นถนน
เครื่องนับเพลามีทั้งแบบที่ต้องเจาะราวรางรถไฟ และแบบที่ไม่ต้อง
สเตรตฟอร์ดเอนด์
สเตรตฟอร์ดเอนด์ (Stretford End) เป็นอัฒจันทร์ของแมนเชสเตอร์ยูไนเต็ดซึ่งตั้งชื่อตามเขตสเตรตฟอร์ดที่อยู่ใกล้เคียง อัฒจันทร์แบ่งออกเป็นสองชั้น
ประวัติ
เทย์เลอร์รีพอร์ตกำหนดให้ทุกสโมสรในพรีเมียร์ลีกและดิวิชัน 1 ต้องมีอัฒจันทร์แบบมีที่นั่งภายในช่วงเริ่มต้นฤดูกาล 1994-95 สเตรตฟอร์ดเอนด์เป็นระเบียงหลักทางฝั่งตะวันตกของโอลด์แทรฟฟอร์ด รองรับแฟนบอลได้ประมาณ 20,000 คน เกมสุดท้ายที่เล่นหน้าระเบียงนี้คือนัดสุดท้ายของดิวิชัน 1 ฤดูกาล 1991-92 ซึ่งเอาชนะทอตนัมฮอตสเปอร์ 3-1 เมื่อวันที่ 2 พฤษภาคม ค.ศ. 1992
ระเบียงถูกรื้อถอนในช่วงปิดฤดูกาล 1991-92 และแทนที่ด้วยอัฒจันทร์แบบมีที่นั่งมูลค่า 10 ล้านปอนด์ มีที่นั่งสีขาวสะกดคำว่า Stretford End โดยสร้างเสร็จในช่วงฤดูกาล 1992-93 งานก่อสร้างดำเนินการโดย Birse Group
มีการกล่าวถึงการสร้างสเตรตฟอร์ดเอนด์ขึ้นใหม่เป็นครั้งแรกในฤดูร้อนปี 1989 เมื่อประธานสโมสรในขณะนั้นคือมาร์ติน เอ็ดเวิร์ดส์เสนอที่จะขายสโมสรและยินดีที่จะขายหุ้นของเขาในราคา 10 ล้านปอนด์ให้กับเจ้าของสโมสรรายใหม่สำหรับการสร้างสเตรตฟอร์ดเอนด์ขึ้นใหม่ อย่างไรก็ตาม การเสนอขายสโมสรให้กับนักธุรกิจ ไมเคิล ไนท์ตัน ซึ่งเป็นแฟนคลับของสโมสรล้มเหลว และเอ็ดเวิร์ดส์ยังคงเป็นเจ้าของสโมสรต่อไปอีกกว่าทศวรรษหลังจากนั้น
กาพย์มหาชาติ
กาพย์มหาชาติ เป็นวรรณคดีเก่าแก่เล่มหนึ่ง ที่แต่งขึ้นเมื่อครั้งกรุงศรีอยุธยาเป็นราชธานี ไม่ปรากฏชื่อผู้แต่ง และประวัติการแต่งก็ไม่ปรากฏแน่ชัด แต่ถือว่ามีคุณค่าทั้งทางวรรณคดีและทางพุทธศาสนา
ประวัติ
สมเด็จพระเจ้าบรมวงศ์เธอ พระองค์เจ้าดิศวรกุมาร กรมพระยาดำรงราชานุภาพ ทรงสันนิษฐานว่า กาพย์มหาชาติน่าจะแต่งขึ้นในรัชสมัยสมเด็จพระเจ้าทรงธรรม เมื่อมีประชุมนักปราชญ์ราชบัณฑิตร่วมกันแต่งขึ้น ในช่วง พ.ศ. 2145 - 2170
เนื้อหา ภาษาและคำประพันธ์
จุดมุ่งหมาย : ใช้เทศน์ให้อุบาสกอุบาสิกาฟัง
ตัวอย่าง
จาก กัณฑ์วนประเวศน์
"เต จัต์ตาโร ขัต์ติยา* อันว่าพระบรมกษัตริย์ทั้งสี่ศรีสุริยวงศ์ เมื่อเสด็จบทจรประสงค์สู่เขาคิริยวงกฎ มิได้แจ้งทางที่กำหนดดำเนินไพร ด้วยความเข็ญใจก็จำเป็น ปติปเถ ทอดพระเนตรเห็นมหาชน อันเดินทวนทางถนนนั้นมา ก็ตรัสถามถึงมรคาเขาคันธมาทน์ ..."
(*ที่เป็นตัวหนา คือ คาถาภาษาบาลี)
วงกลุ่มสาม
วงกลุ่มสาม (trio) เป็นวงดนตรีที่ประกอบด้วยผู้เล่นดนตรี 3 คน ใช้เครื่องดนตรี 3 ชิ้น วงที่มีความนิยมสูงคือวงที่ประกอบด้วยเปียโน, ไวโอลิน และเชลโล เรียกว่า "เปียโนทริโอ" วงกลุ่มสามนี้อาจมีการผสมผสานเครื่องดนตรีที่แตกต่างออกไป เช่น ใช้คลาริเน็ตแทนไวโอลิน (คลาริเน็ตทริโอ), ใช้เฟรนช์ฮอร์นแทนเชลโล (ฮอร์นทริโอ) หรือแม้แต่การผสมวงที่ไม่มีเปียโน เช่น ไวโอลิน, วิโอลา, เชลโล (สตริงทริโอ), คลาริเน็ต, โอโบ, บาสซูน (วุดวินด์ทริโอ) เป็นต้น
วงเปียโนทริโอพัฒนามาจาก "อักคัมพานีดโซนาตา" ในสมัยของโมทซาร์ท ความจริงแล้ว โมทซาร์ทเปียโนทริโอที่เรารู้จักกันทุกวันนี้ก็คือโซนาตาสำหรับเปียโนที่มีการเล่นประกอบโดยไวโอลินและเชลโล โดยบทเด่นที่สุดและยากที่สุดจะเป็นของเปียโน ไวโอลินกับเชลโลอาจเพียงเล่นโน้ตเดียวกันกับมือซ้ายหรือมือขวาของเปียโน
ต่อมาในสมัยของเบทโฮเฟิน เครื่องสายได้มีบทบาทมากขึ้น เนื่องจากเป็นที่นิยมมากในหมู่ผู้เล่นดนตรี จุดเปลี่ยนแปลงที่จะเห็นได้ชัดที่สุด คือเปียโนทริโอที่ประพันธ์โดยเบโธเฟน ซึ่งไวโอลินและเชลโลในเปียโนทริโอบางบท มีบทบาทมากกว่าเปียโนเสียอีก ซึ่งเป็นผลให้นักประพันธ์เพลงในสมัยต่อ ๆ มา ประพันธ์เพลงด้วยความมีอิสระมากขึ้น มีการผสมผสานเครื่องดนตรีในรูปแบบที่แปลกใหม่ออกไป
ปลากระดี่มุก
ปลากระดี่มุก ปลาน้ำจืดชนิดหนึ่ง มีชื่อวิทยาศาสตร์ว่า Trichopodus leerii ในวงศ์ปลากัด ปลากระดี่ (Osphronemidae) มีรูปร่างคล้ายปลากระดี่หม้อ (T. trichopterus) ซึ่งเป็นปลาที่อยู่ในสกุลเดียวกัน แต่กระดี่มุกมีลำตัวกว้างกว่าเล็กน้อย ครีบหลัง ครีบหาง และครีบก้นมีขนาดใหญ่และมีก้านครีบอ่อนยาวเป็นเส้นริ้ว ลำตัวสีเงินจาง มีแถบสีดำจางพาดยาวไปถึงโคนครีบหาง ท้องมีสีส้มหรือสีจาง และมีจุดกลมสีเงินมุกหรือสีฟ้าเหลือบกระจายไปทั่ว อันเป็นที่มาของชื่อสามัญ ครีบท้องเป็นสีส้มสดหรือสีเหลือง
มีความยาวเต็มที่เฉลี่ย 10-12 เซนติเมตร
มีพฤติกรรมมักอาศัยอยู่เป็นคู่หรือกลุ่มเล็ก ๆ ในแหล่งน้ำที่มีค่าของน้ำมีความเป็นกรด (pH) ต่ำกว่าค่าของน้ำปกติ (ต่ำกว่า 7.0) เช่น ในป่าพรุ เป็นต้น
เป็นปลาจำพวกปลากระดี่ที่พบในธรรมชาติได้น้อยที่สุดในประเทศไทย โดยจะพบในเฉพาะพื้นที่ภาคกลางและภาคใต้ตอนล่างเท่านั้น
นิยมเลี้ยงเป็นปลาตู้สวยงาม โดยเฉพาะในตู้ไม้น้ำ เป็นปลาที่สามารถเพาะพันธุ์ในสถานที่เลี้ยงได้ และมีการแข่งขันประกวดความสวยงามอีกด้วย
เดเฮเชย์ฆ (จังหวัดฆูเซสถาน)
เดเฮเชย์ฆ เป็นหมู่บ้านในตำบลซูแซเนกอร์บี อำเภอซูแซน เทศมณฑลอีเซ จังหวัดฆูเซสถาน ประเทศอิหร่าน จากสำมะโน พ.ศ. 2549 หมู่บ้านนี้มีประชากร 208 คนใน 43 ครัวเรือน
เหตุปะทะที่สถานีปรินซ์เอดเวิร์ด พ.ศ. 2562
อุบัติการณ์ที่สถานีปรินซ์เอดเวิร์ด 31 สิงหาคม,   หรือ อุบัติการณ์ที่สถานีเอ็มทีอาร์ 31 สิงหาคม, กล่าวถึงเหตุการณ์ที่ตำรวจฮ่องกงได้อ้างว่าไม่ได้เลือกปฏิบัติต่อการปฏิบัติงานหน้าที่   โดยได้กระทำโจมตีผู้โดยสารที่กำลังกลับบ้านโดยถูกกล่าวว่าเป็นผู้ประท้วงที่สถานีปรินซ์เอดเวิร์ดในวันที่ 31 สิงหาคม พ.ศ. 2562 หลังจากเกิดการประท้วงในวันเดียวกัน เหตุปะทะดังกล่าวคล้ายกับกรณีเหตุปะทะที่หยวนหลง พ.ศ. 2562 และการปฏิบัติหน้าที่ของเจ้าหน้าที่ตำรวจเหมือนผู้ก่อการร้าย มีข่าวลือว่าเจ้าหน้าที่ตำรวจได้สังหารผู้ประท้วงหลายคนที่สถานี แต่ตำรวจปฏิเสธกับเรื่องนี้ อย่างไรก็ดี ได้มีการไว้อาลัยที่หน้าทางออกทางเดียวของสถานี
เส้นเวลา
จากการรายงานของสื่อสิ่งพิมพ์หลายฉบับ กลุ่มผู้ประท้วงมักจะก่อม็อบฉับพลันที่บริเวณเส้นทางเดินรถไฟเอ็มทีอาร์ โดยถูกอ้างว่าได้สร้างความเสียหายแก่สถานีเอ็มทีอาร์หลายแห่ง สถานีเอ็มทีอาร์มงก๊ก เป็นสถานีระหว่างสายกวนถังและสายฉวนวัน ผู้ประท้วงได้ปะทะกับกลุ่มผู้ต่อต้านการประท้วงที่รถไฟของสายกวนถัง (ไปทางสถานีทิวเก็งเล็ง) เฉกเช่นเดียวกับกรณีสถานีปรินซ์เอดเวิร์ดที่รถไฟจอดประจำการไว้อยู่ กลุ่มผู้ต่อต้านการประท้วงนั้นติดอาวุธ อาทิ ค้อน และคัตเตอร์